دونیالیق آنادیلی گونوندن بیر نئچه ائپیزوت:
- بیر سیرا تورک وطنداشلاریمیز یونئسکو وریندن
اعلان اولان آنادیلی گونونو قوتلاماق اوچون موجَوویز پئشینده اولدوقلاری اوچون توتوقلانیرلار.
- ایرانین میللی تقویمینده دونیالیق آنادیلی
گونو قئید اولونماییب بو اوزدن ایش باشیندا سوروملو اولاراق تانیملانان کیمسهلر موجَوویز
وئرمهیه آغرینیب بو ایشین گئرچکلشمهسینه مانع تؤرهدیرلر.
- رسمی و یاسالار چرچوواسیندا موجَوویز
آلماق پئشینده اولان تورک آکتیویستلری توتوقلانیرلار.
- آنجاق بو آرادا کوردلر و عربلر بو
گونو موجَوویزلی اولاراق قوتلایا بیلیب باشاریلا سونا چاتدیریرلار.
- بئلهلیکله نه میللی گووهن تهلوکهیهدوشور
نهده اونلاردان کیمسه توتوقلانیر.
*********************
بوتون بونلارا باخاراق او قورد ایله قویونون
ناغیلی یادیما دوشور:
گونلرین بیر گونو بیر قورد ایله قویون بیر
بولاغین باشیندان سو ایچمهیه گئدرلر. قورد
بولاغین لاب یوخاری حیسسهسیندن (بولاغین باشیندان) سو ایچمهیه باشلار قویون ایسه
بیر نئچه آددیم آشاغیلیغیندان. بیر قورتوم
سو ایچیب ایچمهمیش قورد اوزون توتار قویونا
ساری دئیهر "قویون سویو بولاندیرما" .
قویون باشین قالدیریب باش اوسته آغای قورد دئییب سو ایچمهیه دوام ائدر.
نئچه ثانیه سونرا یئنه قورد اوجا سس ایله دئیهر"قویون به سنه دئمیرم سویو بولاندیرما؟"
قویون بو ایشه مات قالاراق " گؤزلریم
اوسته آغای قورد، بولاندیرمارام" دئییب یئنه سوایچمهیینه دوام ائدر. اوچونجو
دفعه قورد باغیراراق دئیهر "به من سنه دئمیرم سویو بولاندیرما ؟ بو ایچدییم سویو
لاب بورنومدان گَتیردین سن" دییب اؤزونو قویونا ساری اوزولمهیه حاضیرلادار.
داها قویوندا دؤزوم قالماییب دیله گلیب
دئیهر: سن ده لاب شورون چیخارتدین ها، بو ایش نئجه اولار آخی؟ سن بولاغین باشینداسان، اوجا یئرده دایانیب سو ایچیرسن؛
من سویو بولاندیرسام دا بولانتمیش سو سنه ساری گلمزکی. اوسته لیک بو سن سن سویو بولاندیرماغینلا
منیم بولاندیریق سو ایچمهیینه نهدن اولورسان. اوغول بالاسی منی یئمک گؤیلوندن کئچیرسه
دا نیه ماهانا آختاریرسان؟ دا بیر دفعهلیک
گل آنلی آچیق منی یئ دا. :)
*******************
ایندی بیزیمکی ده بو قورد ایله قویونون اویونو
اولوب. بیز نهقدهر بویون أییریک، اؤزوموزو قوراللارا، یاسالارا سیغیشدیرماق ایستهییریک
قارشیمیزداکی بیزی داها هدهلهمهیه باشلاییر. گئت گئده اونلاری گئری چکیلمک یئرینه،
بیز گئری چَکیلیریک، اونلار ایسه بیزی اوستهلهییرلر. بیزلر اینسان حاقلارینی دیلهمک
یئرینه اؤزوموزو ایراندا آنایاسادا ناقیص، و بلکه دوز آراشدیریلسا بیزیم طبیعی حاقلاریمیزا
آیغیری اولدوقلاری اوزه چیخا بیلن یاسالارا سیغیشدیرماق ایستهیهرک، آنجاق بوتون بونلارا
باخمیاراق یئنه ده بیزیمکیلر بو ناقیص و بلکه اینسان حاقلارینا آیغیری اولان اوصوللاری
دیلهمک سوچونا توتوقلانیب دوستاقلانیرلار. بئلنچی یئرده برابرلیک ، اینسان سئورلیک،
سایغی و حؤرمت دن دانیشماق ایستر ایستهمز اوخوجویا گولونج سؤزجوکلر کیمی گلیر. کئشکه ائله بیر زامان گلسین کی کیمسه طبیعی و اینسانی
حاقلارینی دیلهمهییندن دولایی توتوقلانماسین. و باشقا اینسانلار و باشقا میللتلر
ده اؤزلرینی بو آماجین اوغروندا سوروملو بیلسینلر. نه یازیق کی هله بو سونوجا چاتماق
بیزده بیر آرزی کیمی نظره گلیر. بو یانی هله چوخ ایشیمیز وار.
حامید مورسلی 5 اسفند 93 -
2.24.2015
http://hamedmorsali.blog.ir
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab unk azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab unk azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab unk ltg_Latn